ลูกสาวอายุ5ขวบโดนลูกแมวที่บ้านข่วนมีแผลถลอกเลือดออกนิดหน่อยผ่านมา2อาทิตย์ลูกแมวก็ปกติดีค่ะ แต่แม่แมวฉีดวัคซีนป้องกันแล้ว ต้องพาลูกสาวไปฉีดวัคซีนป้องกันพิษสุนัขบ้าไหมคะ พอดีดูข่าวโรคพิษสุนัขบ้าแล้วตกใจมาก ตอนนี้ยังฉีดทันไหมคะ ขอบมากค่ะคุณ
สวัสดีค่ะ หากผ่านมา 2 สัปดาห์นับตั้งแต่วันที่ลูกสาวโดนลูกแมวข่วน ลูกแมวตัวนั้นยังคงมีอาการปกติดี ไม่ตายหรือหนีหายไปไหน แสดงว่าลูกแมวตัวนั้นก็ไม่ได้เป็นโรคพิษสุนัขบ้าค่ะ และลูกสาวก็จะไม่ติดเชื้อพิษสุนัขบ้าค่ะ ดังนั้นอาจไม่จำเป็นต้องไปฉีดวัคซีนพิษสุนัขบ้าค่ะอย่างไรก็ตาม เมื่อลูกแมวอายุครบ 3 เดือนแล้ว ควรพาลูกแมวไปฉีดวัคซีนป้องกันพิษสุนัขบ้าด้วยค่ะ